BANJOLUČKA BISKUPIJA

Proslava patrona župe Trn
2026-03-19
Trodnevnicom koja počinje u ponedjeljak, 16. ožujka 2026., vjernici će se pripraviti za proslavu sv. Josipa, zaštitnika župe Trn. Tijekom trodnevnice sv. Mise će se slaviti u 18 sati.
Na sv. Josipa, 19. ožujka 2026., svečano misno slavlje u 11 sati predvodit će fra Danijel Nikolić.

Proslava sv. Josipa, nebeskog zaštitnika župe Drvar
2026-03-19
Za proslavu nebeskog zaštitnika župe Drvar, sv. Josipa, župljani će se pripremati trodnevnicom koja započinje u ponedjeljak, 16. ožujka 2026. Tijekom trodnevnice sv. Mise će se slaviti u 18 sati.
Na svetkovinu sv. Josipa, 19. ožujka 2026., misno slavlje u 11 sati u novom pastoralnom centru predvodit će župni vikar u Uskoplju, fra Zvonimir Batista.

Korizmena duhovna obnova za mlade u Banjoj Luci
2026-03-25
Korizmena duhovna obnova za mlade održat će se u srijedu, 25. ožujka 2026., s početkom u 17 sati u Biskupskom ordinarijatu u Banjoj Luci. Tema je Obraćenje – Je li moguće stvarno se promijeniti?, a voditelj je biskup banjolučki mons. Željko Majić. Za više informacija vidi plakat.

Drvar: Projekcija filma „Anđeo umirućih“
2026-03-29
Na Cvjetnu nedjelju, 29. ožujka 2026., u Pastoralnom centru župe Drvar, održat će se projekcija filma „Anđeo umirućih“ s početkom u 19 sati.
Ovo je drugi film serijala ‘Velikani Duha hrvatskog naroda’ – u produkciji zajednice „Nanovo rođeni“ – koji za cilj ima upoznati vjernike, posebice mlade, s velikanima Duha našeg naroda koji su živjeli i umrli na glasu svetosti te probuditi želju za njihovim štovanjem i čašćenjem kako bi što prije bili uzdignuti na čast oltara.
Ovaj zanimljivi dokumentarni film s igranim scenama sa svjedočanstvima mnoštva svjedoka koji su osobno poznavali p. Ruperta Rozmarića, lijepa je duhovna priprema za uranjanje u otajstvo Isusove muke, smrti i uskrsnuća koje slavimo u Velikom tjednu.
Dobro došli!

Velika srijeda
2026-04-01
Katedrala sv. Bonaventure:
10.00 – Misa posvete ulja
17.30 – Križni put
18.00 – Večernja sv. Misa

Veliki četvrtak
2026-04-02
Katedrala sv. Bonaventure – nema sv. Mise
Župna crkva Pohoda BDM Banja Luka:
Od 8.00 – cjelodnevno klanjanje i blagoslov
18.00 – Misa Večere Gospodnje

Veliki petak
2026-04-03
Katedrala sv. Bonaventure:
9.00 – Križni put
18.00 – Obredi Velikog petka
Župna crkva Pohoda BDM Banja Luka:
17.00 – Križni put

Velika subota
2026-04-04
Katedrala sv. Bonaventure – nema obreda
Župna crkva Pohoda BDM Banja Luka:
20.00 – Vazmeno bdijenje

Uskrs
2026-04-05
Katedrala sv. Bonaventure:
10.00 – Pontifikalno misno slavlje
Župna crkva Pohoda BDM Banja Luka:
18.00 – sveta Misa

Proslava patrona župe Mrkonjić Grad
2026-05-03
Župa sv. Filipa i Jakova u Mrkonjić Gradu u nedjelju, 3. svibnja 2026., sv. Misom u 11:00 sati svečano će proslaviti svoj patron.
Sv. Misu predvodit će vlč. Marko Stojčić, upravitelj župe i vicekancelar Banjolučke biskupije.

Proslava patrona župe Bl. Ivana Merza u Budžaku
2026-05-10
Za proslavu svog nebeskog zaštitnika vjernici župe Bl. Ivana Merza u Budžaku pripremat će se trodnevnicom, a na sam dan 10. svibnja 2026. sv. Misa bit će u 11 sati.
Za detaljan raspored možete pogledati plakat.

Obljetnica mučeničke smrti pok. župnika vlč. Filipa Lukende i s. Cecilije Grgić
2026-05-12
Sv. Misu povodom 31. obljetnice mučeničke smrti pok. župnika vlč. Filipa Lukende i s. Cecilije Grgić, u utorak, 12. svibnja 2026., u župnoj crkvi Sv. Male Terezije od Djeteta Isusa u Presnačama s početkom u 11 sati predvodit će banjolučki biskup mons. Željko Majić.

Pohod relikvija sv. Male Terezije i njezinih roditelja župi i svetištu u Presnačama
2026-05-20 - 2026-05-21
Tijekom svibnja relikvije svete Male Terezije i njezinih roditelja bit će izložene na čašćenje vjernicima u crkvama i samostanima diljem Hrvatske, BiH i Srbije.
Relikvije dolaze povodom proslave 100. obljetnice kanonizacije Terezije od Djeteta Isusa i Svetoga Lica i 10. obljetnice kanonizacije njezinih roditelja, Ljudevita i Azelije Marije Martin, koje su se navršile 2025. godine.
U župi i Biskupijskom svetištu sv. Male Terezije u Presnačama relikvije će biti izložene 20. i 21. svibnja 2026. Svečani doček relikvija planiran je u srijedu, 20. svibnja 2026., a detaljan program možete pogledati na priloženom plakatu.

Proslava patrona župe Banja Luka
2026-05-31
Župa Pohoda BDM u Banjoj Luci proslavit će svoj patron u nedjelju, 31. svibnja 2026.
Sv. Mise su:
– u 10.30, koju će predvoditi fra Igor Andrijević, ispovjednik u franjevačkom samostanu u Jastrebarskom, te
– večernja u 18 sati.
Ovoj proslavi prethodi trodnevnica u 18 sati, a pola sata prije sv. Mise bit će svibanjska pobožnost.

Proslava župne svetkovine Presvetog Srca Isusova u Šurkovcu
2026-06-12
Na svetkovinu Presvetog Srca Isusova, 12. lipnja 2026., župa Šurkovac proslavit će svoj patron sv. Misom u 11 sati.

Proslava sv. Ante Padovanskog na Petrićevcu
2026-06-13
Župa Petrićevac proslavit će svog nebeskog zaštitnika, sv. Antu Padovanskog, 13. lipnja 2026. Za proslavu zaštitnika župe vjernici će se pripremati trodnevnicom u srijedu, četvrtak i petak u 18 sati.
Na sam dan sv. Ante, 13. lipnja, sv. Mise bit će u 7, 9, 11 i 18 sati. Pučku sv. Misu u 11 sati predvodit će fra Marinko Baotić, župnik i gvardijan u Sesvetskoj Sopnici kod Zagreba.

Prnjavor: Proslava patrona župe sv. Ante Padovanskog
2026-06-13
Župa Prnjavor za ovogodišnju proslavu patrona pripremat će se trodnevnicom od 10. do 12. lipnja u 18 sati.
Na sv. Antu, 13. lipnja 2026., sv. Mise bit će u:
– 8 sati, koju će predvoditi župnik vlč. Marijan Stojanović,
– 9 sati, grkokatolička Misa, koju će predvoditi o. Orel Zakaljuk, grkokatolički župnik iz Prnjavora i
– 10:30, koju će predvoditi mons. dr. Miljenko Aničić, ravnatelj Caritasa biskupije Banja Luka

Proslava patrona župe sv. Ante Padovanskog u Bihaću
2026-06-13
Župa sv. Ante Padovanskog u Bihaću proslavu patrona započet će trodnevnicom u srijedu, četvrtak i petak u 18 sati.
U subotu, 13. lipnja 2026., slavit će se dvije sv. Mise u 8 i u 11 sati. Svečano misno slavlje u 11 sati predvodit će don Hrvoje Katušić, župnik u Veloj Luci na Korčuli.

Čuklić: Proslava patrona župe
2026-06-13
Trodnevnicom koja počinje u srijedu, 10. lipnja 2026., vjernici će se pripraviti za proslavu sv. Ante Padovanskog, zaštitnika župe Čuklić. Tijekom trodnevnice sv. Mise će se slaviti u 18 sati.
Na sam dan, 13. lipnja 2026., sv. Mise bit će:
– u 7 sati – za domaćice
– u 9 sati – za bolesnike
– u 11 sati – pučka sv. Misa
– u 18 sati – večernja sv. Misa s blagoslovom djece
Propovjednik je dr. fra Stipo Kljajić, profesor u Zagrebu

34. obljetnica mučeničke smrti pok. župnika vlč. Ratka Grgića
2026-06-16
U utorak, 16. lipnja 2026., u župnoj crkvi sv. Josipa u Novoj Topoli sv. Misom u 18 sati obilježit će se 34. obljetnica mučeničke smrti pok. župnika vlč. Ratka Grgića.

Susret ministranata Banjolučke biskupije
2026-06-17
U srijedu, 17. lipnja 2026., održat će se godišnji susret ministranata u Banjoj Luci s početkom u 10 sati.
Susret će se sastojati od dva dijela: liturgijskog u katedrali sv. Bonaventure u Banjoj Luci te zabavno-sportskog u KŠC-u „Bl. Ivan Merz“.
Sv. Misu u 11 sati predvodit će mons. Željko Majić, biskup banjolučki.

Susret dječjih zborova u župi sv. Ante Padovanskog u Bihaću
2026-06-20
U subotu, 20. lipnja 2026., u župnoj crkvi sv. Ante Padovanskog u Bihaću, održat će se susret dječjih zborova iz župa Banjolučke biskupije s početkom u 10 sati.
Središnji dio susreta, sv. Misu u 11 sati, predvodit će mons. Željko Majić, biskup banjolučki.
Nakon misnog slavlja slijedi pojedinačni nastup svakog zbora.

Proslava patrona župe sv. Vida u Barlovcima
2026-06-21
Župa sv. Vida u Barlovcima proslavit će svoj patron u nedjelju, 21. lipnja 2026. Sv. Misu u 11 sati predvodit će mons. Željko Majić, biskup banjolučki.

Proslava rođenja sv. Ivana Krstitelja u župi Trapisti
2026-06-24
Župa Trapisti trodnevnicom će se pripraviti za svetkovinu rođenja sv. Ivana Krstitelja:
– nedjelja, 21. 6. 2026. u 10 sati
– ponedjeljak, 22. 6. 2026. u 18 sati
– utorak, 23. 6. 2026. u 18 sati.
Na sam dan, 24. 6. 2026. sv. Mise bit će u 9, 11 i 18 sati. Pučku sv. Misu u 11 sati predslavit će banjolučki biskup mons. Željko Majić.

Proslava patrona župe sv. Ivana Krstitelja u Podhumu
2026-06-24
Župa sv. Ivana Krstitelja trodnevnom duhovnom obnovom pripravljat će se za svoj patron, a predvodit će ju don Damir Stojić iz Zagreba. Trodnevnica počinje u nedjelju, 21. lipnja u 19 sati. Drugi i treći dan trodnevnice sv. Mise bit će u 18 sati.
U srijedu, 24. lipnja slavit će se tri sv. Mise:
– u 8 sati – sv. Misa za domaćice, bolesnička Misa – predvodi don Damir Stojić
– u 11 sati – predvodi don Drago Ćurković iz Jablanice
– u 18 sati – sv. Misa s blagoslovom djece i obitelji, koju predvodi don Drago Ćurković

Proslava patrona župe Bosanski Aleksandrovac
2026-06-24
U srijedu, 24. lipnja 2026., župa sv. Ivana Krstitelja u Bosanskom Aleksandrovcu proslavit će svoj patron sv. Misom u 11 sati.

Proslava svetkovine sv. Ivana Krstitelja u župi Ravska
2026-06-24
Župa sv. Ivana Krstitelja u Ravskoj proslavit će svoj patron u srijedu, 24. lipnja 2026., sv. Misom u 11 sati, koju će predvoditi vlč. Boris Ljevak, župnik iz Glamoča.
Proslavi patrona prethodit će Misa uočnica u utorak, 23. lipnja 2026. u 19 sati.

Proslava svetkovine sv. Petra i Pavla u Šimićima
2026-06-27
Župa sv. Petra i Pavla u Šimićima proslavit će svoj patron u subotu, 27. lipnja 2026., sv. Misom u 11 sati, koju će predslaviti preč. Anton Ćorković.

Proslava patrona župe Motike
2026-06-28
U nedjelju, 28. lipnja 2026., sv. Misom u 11 sati župa sv. Petra i Pavla u Motikama proslavit će svoje nebeske zaštitnike, sv. Petra i Pavla.

Proslava svetkovine Predragocjene Krvi Kristove u „Novom Nazaretu“ u Budžaku
2026-07-01
Sestre Klanjateljice Krvi Kristove u srijedu, 1. srpnja 2026., slave svetkovinu Predragocjene Krvi Kristove. U samostanskoj kapelici u „Novom Nazaretu“ u Budžaku sv. Misu s početkom u 11 sati predslavit će banjolučki biskup mons. Željko Majić.
